**Seela Maini Marjatta Sella** (o.s. **Virtanen**, s. 30. joulukuuta 1936 Tampere) on suomalainen näyttelijä.

Ura
---

Seela Sella vuonna 1959Seela Sella vuonna 1959
Sella valmistui Suomen teatterikoulusta vuonna 1959. Hän on esiintynyt yli 60 vuotta kestäneen uransa aikana muun muassa Turun ja Hämeenlinnan kaupungin­teattereissa, Intimiteatterissa, Suomen Kansallisteatterissa, Tampereen Työväen Teatterissa, Tampereen Komediateatterissa ja Teatteri Jurkassa. Hän on pitänyt myös monologeja sekä laulu- ja lausuntailtoja aluksi yhdessä miehensä kanssa. Sella on nähty myös lukuisissa suomalaisissa elo­kuvissa ja televisio­sarjoissa. Lisäksi hän on lukenut useita ääni­kirjoja, kuten Aili Somersalon *Mestaritontun seikkailut*.

Sellan revyytä *Seela Sella seisaallaan* esitettiin Tampereen Työ­väen Teatterissa, Espoon Kaupunginteatterissa ja Turun Linnateatterissa. Vuonna 1978 valmistuneessa Pirkko Saision käsikirjoittamassa televisio­näytelmässä *Elämän­meno* Sella näyttelee pää­henkilön Eilan ystävätärtä Lempiä. Hella Wuoli­joen alku­peräis­tekstiin perustuvassa televisio­näytelmässä *Entäs nyt, Niskavuori?* (1987) hänellä on Martta Wareliuksen osa.

Sella oli Aino Sibeliuksen roolissa Timo Koivusalon ohjaamassa elo­kuvassa *Sibelius* 2003. Vuonna 2006 hän näytteli Koivusalon elo­kuvassa *Kalteva torni*. Seela Sella on näytellyt Sylvi Kekkosta Paavo Haavikon televisiolle kirjoittamassa mono­logi­näytelmässä *Sylvin kamari*. Sella on ääni­näytellyt monissa Disneyn animaatioissa. Vuosina 2012–2014 hän näytteli tehtaan omistaja Irene Lehtosta Pirkko Saision draama­sarjassa *Tehdas*. Sella näytteli 2014 myös sarjassa *Ihan sama*, jossa hänen roolinaan oli Helle Häviö. Hänet nähtiin vuonna 2017 Olgan roolissa televisio­elokuvassa *Linnan juhlat*.

Vuonna 1993 Sellalle myönnettiin Pro Finlandia -mitali.

Sellalle on myönnetty Alfred Kordelinin säätiön tunnustus­palkinto vuonna 2000 ja näyttämö­taiteen valtion­palkinto vuonna 2009. Vuonna 2007 Sella sai Jussi-patsaan sivu­osastaan elo­kuvassa *Kalteva torni*.

Vuonna 2022 Sella teki 60-vuotisen uransa ensimmäisen tanssiroolin, kun hän esiintyi koreografi Sanna Kekäläisen nykytanssiteoksessa.

Yksityiselämä
-------------

Seela Sella kääntyi juutalaisuuteen solmiessaan avioliiton suomen­juutalaisen Elis Sellan kanssa. Selloilla on kaksi lasta, poika Ariel ja tytär Ilana.

Seela Sella liittyi vuonna 1970 Suomen sosiali­demokraattiseen puolueeseen, johon myös hänen äitinsä Hilpi Koskinen ja miehensä Elis kuuluivat. Tuosta lähtien Sella on ollut julki­sosiaali­demokraatti.

Valikoitu filmografia
---------------------

*Pääartikkeli: Seela Sellan filmografia*

* *Elämän­meno* (1978)
* *Yksin­puhelu* (1984)
* *Entäs nyt, Niskavuori?* (1987)
* *Pikkusisar* (1999)
* *Sylvin kamari* (2000)
* *Sibelius* (2003)
* *Kalteva torni* (2006)
* *Tehdas* (2012–2014)
* *Ihan sama* (2014)
* *Linnan juhlat* (2017)
* *Teräsleidit* (2020)

  

Ääninäyttelijänä
*Pääartikkeli: Ääninäyttelijäroolit ovat omassa luettelossaan.*

Teokset
-------

* *Se palaa!* Helsinki: WSOY, 2008. ISBN 978-951-0-32414-1.

Lähteet
-------

* Mikkola, Kaisu: / Sella, Elis (1930–1992) ja Seela (1936–). *Kansallisbiografia-verkkojulkaisu (maksullinen)*.  23.5.2013. Helsinki:  Suomalaisen Kirjallisuuden Seura.

### Viitteet

1. 1 2  Otsamo, Kirsikka: Viisi kerrosta sisintä Sellaa. (Sunnuntai­asiat -liite) *Aamu­lehti*, 13.7.2008, 127. vsk, nro 189, s. 15.  Kustannus Oy Aamu­lehti.
2. 1 2  Seela Sella sai valtion­palkinnon *Yle Uutiset*.  17.11.2009. Yleis­radio Oy. Viitattu 17.11.2009.
3. ↑  Veistäjä, Verneri (toim.): *Teatterin maailma 1965, Suomen teatteri­laitos ja teatteri­väki*, s. 362. Helsinki: Tammi, 1965.
4. ↑  Säilynoja, Juhana: Toive­draamoja vallasta ja politiikasta Areenassa *Yle Blogit*.  9.2.2017. Viitattu 3.4.2017.
5. ↑  Suomen Leijonan Pro Finlandia -mitalin saajat 1945–2020 (6.12.1993) *Ritari­kunnat*. Viitattu 7.6.2021.
6. ↑  Myönnetyt palkinnot 1991–2008 Alfred Kordelinin säätiö.  Arkistoitu 4.4.2015. Viitattu 3.1.2011.
7. ↑  Kaikki Jussi-palkitut *Helsingin Sanomat*.  4.2.2007.  Arkistoitu 7.3.2007. Viitattu 17.11.2009.
8. ↑  Kun Seela Sellan puoliso kuoli, hän oppi, että keho toimii aina ennen mieltä  28.10.2022. Image. Viitattu 13.2.2023.
9. ↑  Matt­son, Anne: Seela Sella ja selustansa: Näyttelijän elämä­kerta ja elämän­kaari­psykologia (Lisensiaatin­tutkimus, s. 115, poliittinen historia) *Valtio­tieteellinen tiede­kunta*.  2021. Helsingin yliopisto. Viitattu 12.10.2021.

Kirjallisuutta
--------------

* Mattson, Anne: *Seela Sella ja selustansa: Näyttelijän elämä­kerta ja elämän­kaari­psykologia*. Lisensiaatin­tutkimus, Yhteis­kunta­historia / Poliittinen historia. Helsingin yli­opisto, 2012. Teoksen arkistoitu verkko­versio (PDF).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Seela Sella**.
* Sella, Seela hakuteoksessa *Uppslagsverket Finland* (2012). (ruotsiksi)
* Taiteilijaelämää: Seela Sella *Yle Elävä arkisto*.  4.10.2007 (päivitetty 31.3.2017).
* Miten minusta tuli minä, Seela Sella *Yle Elävä arkisto*.  27.4.2009 (päivitetty 11.4.2012).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Israel
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Kansallisbiografia
* Yle
* Uppslagsverket Finland
* Biografiasampo

 |

 |